**עדי חבשוש** (נולדה ב-1 בפברואר 1987) היא שחקנית וקומיקאית ישראלית.

ביוגרפיה
--------

חבשוש נולדה וגדלה בפתח תקווה כבת זקונים ולה שני אחים גדולים. היא למדה בתיכון ברנר פתח תקווה.

בצעירותה למדה ריקוד אצל סיגי ניסן, ובשנת 2003 הייתה חלק מצוות הרקדנים של הפסטיגל.

את שירותה בצה"ל עשתה כאפסנאית טכנית. לאחר סיום השירות הצבאי, עבדה בצוות בידור באילת, למדה במשך שלוש שנים בבית הספר לביטוי בימתי "הדרך" ובמקביל למדה משחק מול מצלמה אצל המורה רות דייכס.

קריירה
------

בשנת 2011 גילמה את סימה הספרית בקומדיה "הפנטזיה הגדולה של סימיקו הקטן".

בשנת 2014 הופיעה חבשוש בסרטה של טליה לביא "אפס ביחסי אנוש", שבו גילמה את דמותה של החיילת שירה.

בשנת 2016 הופיעה בסדרות "צומת מילר" (בשידורי קשת) ו"תאג"ד" (ב-yes) וכן, השתתפה בסדרה של גורי אלפי "האחיות המוצלחות שלי" ב-yes, בתפקיד ליזו מלכה. שיחקה גם בסדרה "תאג"ד" בתפקיד הקצינה אושר, אשר רימתה חיילים דתיים בבסיס כשטענה בפניהם שנכנסה מהם להריון, במטרה לסחוט מהם כסף.

בשנים 2017- 2021 הופיעה בפרסומות ל"תמי 4" בתפקיד "סיגל הצמאה", כשלצידה השתתפה בפרסומת השנייה מיכל הקטנה ולאחר מכן, הופיע לצידה הזמר עידן חביב.

בחנוכה בשנים 2017 ו-2018 השתתפה בפסטיגל.

בשנים 2018–2019 השתתפה בעונות 1–3 של סדרת הנעורים "כפולה" בתור "נמסיס" (אסותא/אלימור אלימלך דינר).

משנת 2018 שיחקה בסדרה "צומת מילר" בתפקיד רותם, בתו של עופר, הסוכן של אדיר מילר.

ב-2019 שיחקה בסדרה "גיבור אמיתי" ב-yes.

ב-2021 גילמה את המורה אילנה בסדרה "שקשוקה". בנוסף, הופיעה בסדרות "החנות שיש בה הכל" ו"שבאבניקים".

בשנת 2022 גילמה את השפית מעין בן-בסט בסרט "הסיפור שלנו".

בשנת 2023 השתתפה בתוכנית המציאות "רוקדים עם כוכבים" לצידו של ארטיום ליאסקובסקי, וזכתה במקום הראשון. בגמר החליף מתנאל קונבסקי את ליאסקובסקי אשר נפצע.

בפברואר 2024 החלה לשתף פעולה עם חברת "סלקום" במסגרת מסע פרסום חדש לסיבים, לצד הפרזנטור רן דנקר.

פרסים ומועמדויות
----------------

| שנה | פרס | קטגוריה | פרויקט | מועמדות |
| --- | --- | --- | --- | --- |
| 2022 | פרסי נבחרי השנה של פרוגי | שחקנית אהובה בסדרת נוער | שקשוקה | **מועמדות** |

חיים אישיים
-----------

ב-2012, כשהייתה חבשוש בת 24, נפטרה אמה ממחלת הסרטן.

קישורים חיצוניים
----------------

ויקישיתוף מדיה וקבצים בנושא **עדי חבשוש** בוויקישיתוף
* עדי חבשוש, ברשת החברתית אינסטגרם
* עדי חבשוש, במיזם "אישים" לתיעוד היצירה הישראלית
* עדי חבשוש, במסד הנתונים הקולנועיים IMDb (באנגלית)
* עדי חבשוש, באתר "אידיבי", מאגר הידע העברי לקולנוע ישראלי ועולמי
* אתר למנויים בלבד סמדר שיר, "העולם לא מצחיק, אבל מרוב שהוא לא מצחיק אני יכולה רק לצחוק עליו", באתר "ידיעות אחרונות", 26 במרץ 2018
* רתם איזק, ‏"הגעתי הרבה פעמים לשלב הסופי, ואז השחקנית שמולי הייתה לוקחת", באתר ‏מאקו‏, 31 בינואר 2019
* שני קורן, ‏"הרבה סיטואציות שאדיר כותב לרותם קורות לי בחיים האישיים", באתר ‏מאקו‏, 10 במרץ 2022

הערות שוליים
------------

1. ↑  עידו סולומון, ‏הכוכבת המפתיעה של מופעי החנוכה, באתר ‏מאקו‏, 15 בדצמבר 2017
2. ↑  נבו זיו, יוצאת חבשוש, באתר ynet, 10 בינואר 2017
3. ↑  רן בוקר, "גורי אלפי דפק על השולחן באודישן שלי", באתר ynet, 21 באפריל 2016
4. ↑  משה בנימין, הקומיקאית עדי חבשוש תוביל קמפיין חדש של תמי 4, באתר אייס, 19 בדצמבר 2016
5. ↑  מעריב אונליין, ‏אם בריטני ספירס הייתה ישראלית, כוכבת תאג"ד משחזרת את הלהיטים, באתר מעריב אונליין, 28 ביוני 2017
6. ↑  רעות כהן-גרוס, עדי חבשוש מפתח תקוה תעלה על בימת הפסטיגל בחנוכה, באתר mynet‏ פתח תקוה, 7 באוגוסט 2017
7. ↑  יוני פרוים, עדי חבשוש: "רוב הזמן אני לא שמחה, זה משהו שהייתי רוצה לתקן בחיים שלי", במדור "פנאי פלוס" באתר ynet‏, 7 באפריל 2022
8. ↑  "רוקדים עם כוכבים" נחשפת: אלו מתמודדי העונה החדשה, באתר אייס, 14 במאי 2023
9. 1 2  עדי חבשוש וארטיום ליאסקובסקי הם המנצחים ב"רוקדים עם כוכבים", באתר ynet, 30 באוגוסט 2023